Ek het spartaans geleef en maer geword; ek was ’n gespanne wrak. Die dae het lank en eensaam begin raak.
Een namiddag kon ek die gedempte stilte nie meer uithou nie. Ek het by ’n kafee op die hoek ingestap en terneergedruk voor die rakke gestaan.
Die aand het ek ’n bak pasta genoeg vir vier mense gemaak, in my bed geklim en alles opgeëet. Dit was tegelyk ’n laagte- en ’n hoogtepunt.
Ek het weer aan daardie trooskos gedink toe ek onlangs deur my kopie van Huisgenoot Bederfkos se tweede uitgawe blaai op soek na ’n lekker resep vir ’n koue winteraand.
Dié wonderlike tydskrif vol uitsoekresepte is nog tot einde Julie op die rakke. Moet dit nie misloop nie – dis ’n wenner en jy en jou mense sal groot vreugde uit sy geregte kry.